เสนาฯทุ่มงบซื้อที่ดินถูก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ใช้พันล้านตุนราคาลด2030% เผาเมืองไล่ลูกค้ายันทั้งปีโต20%
โพสต์ทูเดย์ — SENA สบช่องการเมืองทำความเชื่อมั่นกระเจิง ปีนี้เพิ่มงบซื้อที่เป็น 1,000 ล้าน หวังราคาถูกกว่าตลาด 2030% เล็งชะลอเปิด 1 โครงการใหม่
น.ส.เกษรา ธัญลักษณ์ภาคย์ กรรมการและกรรมการบริหาร บริษัท เสนาดีเวลลอปเม้นท์ (SENA) เปิดเผยว่า ในปีนี้บริษัทได้เพิ่มวงเงินซื้อที่ดินเป็นไม่เกิน 1,000 ล้านบาท จากเดิมมองไว้ที่ 700 ล้านบาท และขณะนี้ใช้ซื้อที่ดินไปแล้ว 280 ล้านบาท 
ทั้งนี้ เป็นเพราะความเชื่อมั่นในการลงทุนลดลงหลังได้รับผลกระทบทางการเมืองทำให้ราคาที่ดินถูกลง และจะมีการแข่งขันด้านราคาที่น้อยลง ซึ่งการซื้อที่ดินในจังหวะนี้เป็นกลยุทธ์เดียวกับที่บริษัทได้ราคาที่ดินถูกในช่วงเกิดวิกฤตการเงินแฮมเบอร์เกอร์ในสหรัฐ 
“แม้บริษัทอาจจะต้องเสียดอกเบี้ยในการซื้อที่ดินเปล่า แต่ปัจจุบันดอกเบี้ยอยู่ที่ 45% ถือว่าไม่สูง และการได้ที่ดินมาในราคาที่ถูกกว่าราคาตลาดถึง 2030% ถือว่าคุ้มค่ากว่า นอกจากนี้บริษัทมีสภาพคล่องสูง มีเงินสดในมือถึง 400 ล้านบาท มีวงเงินเครดิตจากธนาคารอีก 1,000 ล้านบาท และมีอัตราส่วนหนี้สินต่อทุน (ดี/อี) เพียง 0.4 เท่าเท่านั้น”
อย่างไรก็ตาม บริษัทขอทบทวนความเชื่อมั่นของผู้บริโภคให้ชัดเจนก่อนว่าจะปรับลดการเปิดโครงการใหม่ 1 โครงการ เหลือ 6 โครงการในปีนี้ ซึ่งเป็นโครงการคอนโดมิเนียมย่านลาดพร้าว เนื่องจากกังวลว่าปัญหาการเมืองจะส่งผลกระทบต่อการเติบโตของเศรษฐกิจ และตอนนี้ผู้ก่อสร้างคอนโดมีจำนวนมากกว่าความต้องการของลูกค้า จึงไม่อยากโดดเข้าไปเล่นสงครามราคา 
“โครงการนี้เดิมกำหนดจะเปิดไตรมาส 3 คาดว่าจะเลื่อนไปไตรมาสแรกปีหน้า แต่ขอรอดูความเชื่อมั่นและพฤติกรรมของผู้บริโภคก่อน แต่หากตลาดไม่มีการตัดราคาขายกันมากก็จะพิจารณานำกลับมาขายภายในปีนี้”
น.ส.เกษรา กล่าวต่อว่า จากความวุ่นวายทางการเมืองในเดือน พ.ค.ที่ผ่านมา มีผลกระทบกับยอดขายล่วงหน้า (พรีเซลส์) ในไตรมาส 2 ที่ลดลงถึง 2030% และรายได้ลดลง 1020% เทียบกับไตรมาสแรก เนื่องจาก 23 สัปดาห์ที่เกิดความวุ่นวายไม่มีลูกค้าเข้ามาดูโครงการ และบริษัทไม่สามารถทำกิจกรรมทางการตลาดได้เต็มที่เท่ากับที่ลงทุนไป แต่ตอนนี้สถานการณ์เริ่มกลับมาสู่ระดับปกติแล้ว
ทั้งนี้ ไตรมาสแรกปีนี้บริษัทมีกำไรสุทธิ 80.32 ล้านบาท คิดเป็นกำไรหุ้นละ 0.13 บาท เทียบช่วงเดียวกันปีก่อน 67.22 ล้านบาท หรือ 0.14 บาทต่อหุ้น 
อย่างไรก็ตาม เชื่อว่าทั้งรายได้และยอดขายจะสูงกว่าไตรมาส 2 ปีที่ผ่านมา เพราะปีนี้เปิดโครงการทั้งหมด 3 โครง การซึ่งมากกว่าช่วงเดียวกันปีก่อน และไตรมาส 2 เป็นช่วงโลว์ซีซันของธุรกิจ จึงเชื่อว่ารายได้และยอดขายที่ลดลงจะไม่กระทบกับเป้าหมายรายได้และยอดขายทั้งปี ที่รายได้จำนวน 1,500 ล้านบาท เพิ่มขึ้น 20% และยอดขายอยู่ที่ 1,700 ล้านบาท และตอนนี้ทำได้แล้ว 1,000 ล้านบาท เพราะลูกค้าได้เร่งซื้อและโอนเพื่อรับผลมาตรการกระตุ้นภาษีอสังหาริมทรัพย์ และปัจจุบันมีงานที่รอรับรู้รายได้ปีนี้จำนวน 800 ล้านบาท
นอกจากนั้น บริษัทมีแผนพัฒนาโครงการให้เช่าที่อยู่อาศัยย่านเจริญกรุง มูลค่าโครงการ 500 ล้านบาท คาดว่าจะเริ่มรับรู้รายได้ในปลายปี 2555 และจะช่วยเพิ่มสัดส่วนรายได้ค่าเช่าให้เป็น 5% จากปัจจุบันอยู่ที่ 1% และบริษัทยังมีแผนซื้อสนามกอล์ฟจำนวน 1,000 ไร่ เพื่อเพิ่มสัดส่วนรายได้จากการเช่าเพิ่มขึ้นในอนาคต
ล่าสุดราคาหุ้น SENA ปิดที่ 1.91 บาท ลดลง 0.01 บาท